অসমত আন্তঃৰাজ্যিক পাৰপত্ৰ প্ৰৱৰ্তন নকৰো বুলি কেন্দ্ৰীয় গৃহ মন্ত্ৰী অমিত শ্বাহে ঘোষণা কৰাৰ পাছতে জাঙুৰ খাই উঠিছে সংগ্ৰামী যুৱ ছাত্ৰ পৰিষদ, অসম।
সংগঠনটোৱে দেওবাৰে শিৱসাগৰৰ দ'লমুখ চাৰিআলিত কেন্দ্ৰীয় গৃহ মন্ত্ৰী অমিত শ্বাহৰ প্ৰতিকৃতি দাহ কৰি প্ৰতিবাদ সাব্যস্ত কৰে।
সংগঠনটোৰ প্ৰায় অৰ্ধ শতাধিক সদস্যই অমিত শ্বাহ মুৰ্দাবাদ, বিজেপি মুৰ্দাবাদ, অসমত আন্তঃৰাজ্যিক পাৰপত্ৰ প্ৰৱৰ্তন কৰিবই লাগিব, অসমীয়া বিৰোধী সিদ্ধান্ত কেতিয়াও মানি লোৱা নহ'ব আদি শ্লোগানেৰে পৰিৱেশ উত্তাল কৰি তোলে।
প্ৰতিবাদী কাৰ্যসূচীত অংশ গ্ৰহণ কৰি সংগঠনটোৰ কেন্দ্ৰীয় সভাপতি দেৱজিত দত্ত আৰু উপ সভাপতি অৰূপ বৰুৱাই কয়, 'বিজেপি নেতৃত্বাধীন কেন্দ্ৰীয় চৰকাৰখনে অসমৰ খিলঞ্জীয়া ভূমিপুত্ৰ সকলৰ ভাষা-সংস্কৃতি নিশেষ কৰাৰ ষড়যন্ত্ৰ চলাইছে'।
অসম চুক্তিৰ ৬ নং দফা আখৰে আখৰে পালন কৰিম বুলি কেন্দ্ৰীয় গৃহ মন্ত্ৰীজনে এখন বিশেষজ্ঞ কমিটি গঠন কৰি দিয়ে যদিও প্ৰতিবেদনত আন্তঃৰাজ্যিক পাৰপত্ৰৰ বিষয়টো সন্নিবিষ্ট থকাৰ বাবে গৃহ মন্ত্ৰীয়ে প্ৰতিবেদনখন নিজ হাতে গ্ৰহণ নকৰি অসমীয়া জাতিক চুড়ান্ত অপমান কৰা বুলিও মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
